منیش ملہوترا

منیش ملہوترا ایک بھارتی فیشن ڈیزائنر ہے۔ وہ ہندی سنیما کی اداکاراؤں کے لیے ڈیزائننگ کرتا ہے۔ اس نے اپنا لیبل 2005ء میں شروع کیا تھا۔

2014ء میں اس کے لیبل کی ٹرن اوور 1 بلین بھارتی روپے (15 ملین امریکی ڈالر) ہو گئی تھی۔

منیش ملہوترا نے اپنا کیریئر ایک ماڈل کے طور پر شروع کیا تھا، جب وہ ایلفنسٹن کالج میں تھا۔ ماڈلنگ میں اس کی کامیابی نے اس کو ایک ڈیزائنر کے روپ میں سامنے پیش کا۔ وہ اب ایک مشہور بالی وڈ فیشن ڈیزائنر ہے۔

فلمی کیریئر 
25 سال کی عمر میں، منیش ملہوترا نے جوہی چاولا کے لیے سورگ (1990ء) فلم میں لباس تیار کر کے بالی وڈ میں اپنی قسمت آزمائی۔ پھر جب اس نے رنگیلا (1995ء) فلم میں ارمیلا ماتونڈکر کی اسٹائلنگ کے لیے فلم فیئر انعام جیتا تو اس کا اس کو بہت فائدہ ہوا اور اسنے کافی عزت حاصل کی۔ فلم صنعت میں اس کا کیریئر اس کو آگے لے گیا اور اس نے پھر بڑے ناموں کے لیے بھی کام کیے۔ اپنے کام کے دوران، اس کو کئی بلاک بسٹر فلموں اور اداکاروں کے ساتھ کام کرنے کا موقع ملا۔

ملہوترا نے ہندی سنیما کی اداکاراؤں، کاجول، سری دیوی کپور، کرشمہ کپور، کرینا کپور خان، دیپکا پاڈوکون، قطرینہ کیف، کنگنا رنووت، عالیہ بھٹ اور ایشوریا رائے بچن کے لیے کام کیا ہے۔ وہ دنیا بھر میں اپنے کلیکشن پیش کر چکا ہے۔

ملہوترا نے مائیکل جیکسن کا لباس پر بھی کام کیا تھا، جب مائیکل 1990ء کی دہائی میں بھارت آیا۔ اسنے جین کلاڈ وان دامے، ریز ودراسپون، کیلی مناگ اور جرمین جیکسن اور اس کی بیوی حلیمہ راشد کے لیے بھی کام کیا ہے۔ اس کے علاوہ اس نے ریاض کی رانی کے لیے بھی اس کے بیاہ کے وقت ڈیزائننگ کی تھی۔

اس نے 'جی سوٹ' نام کی ایپلیکیشن گوگل کے ساتھ مل کر لانچ کی۔

اس کے علاوہ انڈین پریمیئر لیگ کی ٹیم کولکاتا نائٹ رائیڈرز کی جرسی بھی منیش نے ہی ڈیزائن کی ہے۔

فیشن ڈزائننگ کی بدولت وہ اب تک کئی انعام اور اعزاز جیت چکا ہے

حوالہ جات

بیرونی روابط 
 باضابطہ ویب سائٹ
 

اکیسویں صدی کے بھارتی ڈیزائنر
بقید حیات شخصیات
بھارتی مرد فیشن ڈیزائنر
پنجابی شخصیات
فلم فیئر فاتحین
ممبئی کے فنکار
1966ء کی پیدائشیں
Short description is different from Wikidata